**IZVJEŠĆE PREDSJEDNICE I TAJNICE HDUL ZA 2022. GODINU**

**Godina 2022. protjecala je u donekle normaliziranim uvjetima glede epidemije.**

**Tako smo imali organizirana stručna predavanja uživo u našem Hrvatskog liječničkom domu, Šubićeva**

**9, a godišnju skupštinu smo ipak odgodili za početak ljeta, lipanj.**

**Održano je 7 stručnih predavanja:**

**Prof. dr. sc. Iva Alajbeg, dr.med.dent. Poremećaji čeljusnog zgloba u starijoj životnoj dobi.**

**Prof. dr. sc. Asja Stipić – Marković, dr.med. Novosti u astmi.**

**Mr.iuris Ivan Hranj. Oporuka, nasljednopravni ugovori, uzdržavanje.**

**Prof. dr. sc. Branko Kolarić, dr. med. Desetljeće zdravog starenja 2021-2030.**

**Prof. dr. sc. Tatjana Peroš – Golubičić, dr. med. Medicina 2040.**

**Prof. dr. sc. Nikola Mandić, dr. med. Mentalno zdravlje i Covid – 19.**

**Prof. dr. sc. Marko Kutleša, dr. med. Akutna stanja u infektologiji.**

**Uz organizirana predavanja, bili smo redovno informirani o stručnim i znanstvenim novostima i događanjima u Hrvatskoj i svijetu putem elektronske pošte.**

**Upravni odbor zajedno s Predsjednicom i Prvim dopredsjednikom održao je tijekom 2022. godine 7 sjednica.**

**Na sjednicama je izrađen plan stručnih predavanja, posjeta izložbama i izletima, prijedlozi za odličja našim članovima. Odlučeno je da godišnja članarina HDUL-a od 1.siječnja 2023. godine iznosi 15 eura. Redovno se održavala i ažurirala naša web stranca www.hrdul.hr.**

**Odvijala se živa kulturno-društvena aktivnost našeg članstva.**

**Tako mo bili na 5 izložbi, 2 predstavljanja knjiga, 6 koncerata u pretplati HGZ-a i 2 zasebna koncerta**

**Od društvenih događanja imali smo posjet i razgledavanje Parka Maksimir, laganom šetnjom, u ožujku, u kombinaciji s gastronomskim užicima u okviru Tjedna restorana, u restoranu Maksimir.**

**Tjedan restorana obilježili smo i u listopadu, ručajući u restoranu Uspinjača.**

**Izlet Žičarom na Medvednicu odvijao se u travnju, uz ručak u restoranu Vidikovac, Šetnja među krošnjama na Pohorju uz razgledavanje Maribora u lipnju, Posjet potoku Bliznec u podnožju Medvednice u srpnju, uz ručak u restoranu Pilana Bliznec, Kestenijada u Kostajnici u listopadu, posjet Nacionalnom parku Una i Bihaću u studenom.**

**Predsjednica je sudjelovala kao predavačica u zdravstvenoj radionici „Aktivan u Novom Zagrebu – program poticanja aktivnog starenja“. U 6 radionica obrađene su teme :**

**Prevencija bolesti dišnog sustava, Prevencija bolesti kardiovaskularnog sustava, Kožne promjene, utjecaj sunca na zdravlje, Metabolizam, šećerna bolest, Lokomotorni sustav, važnost tjelesne aktivnosti i Mozak, važnost intelektualne aktivnosti.**

**Tradicionalni Božični ručak organiziran je 15. prosinca u Hotelu Dubrovnik.**

**U 2022. godini priključilo nam se osam novih članova!**

**Pred nama je nova godina puna izazova ali i strepnji od novih virusa, poskupljenja!**

**Plan stručnih predavanja je sačinjen, druženje uz kavu odvija se u klubu ŽOZ-a ili kafeu Bonn.**

**U nadi za još većim brojem članova na našim druženjima i izletima, srdačno Vas pozdravljamo.**

**Dr.sc. Ivka Zoričić-Letoja, predsjednica**

**i Dr Đurđica Vulinec – Živković, tajnica HDUL**